### Gyöngyös Város Képviselő-testületének

**16/2019. (IV.26.) önkormányzati rendelete**

**Gyöngyös Város Önkormányzata 2019. évi költségvetéséről szóló**

**4/2019. (III.1.) önkormányzati rendelet módosításáról\***

Gyöngyös Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

**1.§**

Gyöngyös Város Önkormányzata 2019. évi költségvetéséről szóló 4/2019. (III.1.) önkormányzati rendelet (továbbiakban: Rendelet) 3.§ (1) bekezdése helyébe az alábbi rendelkezés lép:

*„(1) A Képviselő-testület Gyöngyös Város Önkormányzata 2019. évi költségvetésének főösszegét 14.540.052.546 Ft-ban hagyja jóvá az 1. melléklet szerint. A főösszegen belül a költségvetési bevételeket 7.071.118.504 Ft-ban, a költségvetési kiadásokat pedig 12.496.215.437 Ft-ban állapítja meg.”*

**2.§**

(1) A Rendelet 4.§ (1) bekezdése helyébe az alábbi rendelkezés lép:

*„(1) A Képviselő-testület a 3.§ (1) bekezdésében megállapított költségvetési főösszeget bevételeit az alábbiak szerint határozza meg:*

1. Működési célú támogatások 1.700.845.086 Ft
2. Felhalmozási célú támogatások 673.683.725 Ft
3. Közhatalmi bevételek 3.011.950.000 Ft
4. Működési bevételek 1.456.251.649 Ft
5. Felhalmozási bevételek 69.329.044 Ft
6. Működési célú átvett pénzeszköz 50.059.000 Ft
7. Felhalmozási célú átvett pénzeszköz 109.000.000 Ft
8. Hitel, kölcsönfelvétel 450.000.000 Ft
9. Értékpapírok bevételei 63.071.000 Ft
10. ÁHT-n belüli megelőlegezés törlesztése 0 Ft
11. Maradvány igénybevétele 5.018.231.397 Ft
12. Központi, irányítószervi tám. folyósítása 1.937.631.645 Ft
13. Betétek megszüntetése 0 Ft

*A bevételi főösszeg részletezését az 1., 2. és 2/A. mellékletek tartalmazzák.”*

(2) A Rendelet 4.§ (2) bekezdése helyébe az alábbi rendelkezés lép:

*„(2) A Képviselő-testület a 3.§ (1) bekezdés 1. pontjában megállapított költségvetési főösszeget kiadási előirányzatok szerinti bontásban az alábbiak szerint hagyja jóvá:*

1. Személyi juttatások 1.734.359.398 Ft
2. Munkaadókat terhelő járulékok 324.744.561Ft
3. Dologi kiadások 1.941.294.376 Ft
4. Ellátottak pénzbeli juttatásai 70.087.000 Ft
5. Egyéb működési célú kiadások 1.418.796.604 Ft

- 2 -

1. Beruházások 4.767.854.430 Ft
2. Felújítások 1.584.879.445 Ft
3. Egyéb felhalmozási célú kiadások 214.207.650 Ft
4. Tartalékok 439.991.973 Ft
5. Hitel, kölcsöntörlesztés 106.205.464 Ft
6. Értékpapírok kiadásai 0 Ft
7. Központi, irányítószervi tám. folyósítása 1.937.631.645 Ft
8. Betét elhelyezés 0 Ft

*A kiadási főösszeg intézmények és feladatok szerinti részletezését az 1., 3., és a 3/A-3/D. mellékletek tartalmazzák.”*

**3.§**

A Rendelet 5.§-a helyébe a következő rendelkezés lép:

*„5. § A Képviselő-testület az Önkormányzat 2019. évi létszám-előirányzatát a 4. mellékletben részletezettek alapján az alábbiak szerint határozza meg:*

*1. Az Önkormányzatnál foglalkoztatott tisztségviselők és munkavállalók esetében*

*a) teljes munkaidőben foglalkoztatottak létszáma 29 fő*

*b) részmunkaidőben foglalkoztatottak létszáma 3 fő*

*2. A Polgármesteri Hivatalban foglalkoztatott köztisztviselők és munkavállalók esetében*

*a) teljes munkaidőben foglalkoztatottak létszáma 138 fő*

*b) részmunkaidőben foglalkoztatottak létszáma 10 fő*

*3. Az önkormányzati intézményeknél foglalkoztatott közalkalmazottak esetében*

*a) teljes munkaidőben foglalkoztatottak létszáma 251 fő*

*b) részmunkaidőben foglalkoztatottak létszáma 13 fő*

*4. Az Önkormányzat által foglalkoztatott közfoglalkoztatottak létszáma*

*a) teljes munkaidőben foglalkoztatottak létszáma 55 fő*

*b) részmunkaidőben foglalkoztatottak létszáma 0 fő”*

**4.§**

(1) A Rendelet 8.§ az alábbi (8) és (9) bekezdéssel egészül ki:

*„(8) Az Önkormányzat és az irányítása alá tartozó költségvetési szervek (intézmények) a következő esetekben igényelhetnek készpénz felvételt vagy történhet részükre kifizetés a házipénztárból:*

1. *bérjellegű kifizetések,*
2. *készpénzelőleg,*
3. *bel- és külföldi kiküldetésnél útiköltség, napidíj térítések, egyéb kiküldetési kiadások,*
4. *saját személygépkocsi hivatali célú használatáért fizetett költségtérítés,*
5. *üzemanyag vásárlással kapcsolatos kiadások,*
6. *helyi és helyközi utazási költségtérítés,*
7. *karbantartással, működéssel kapcsolatos kiadások,*
8. *készletbeszerzéssel kapcsolatos kiadások,*
9. *reprezentációs kiadások,*
10. *önkormányzati, intézményi rendezvényekkel kapcsolatos kiadások,*
11. *jogcímtől függetlenül kétszázezer forint összegig történő egyéb kifizetés,*

- 3 -

1. *A (8) bekezdésben felsorolt esetek kivételével kizárólag az intézmény vezetőjének írásbeli engedélye alapján teljesíthető a házi pénztárból kifizetés.”*
2. A Rendelet 17.§ (6) bekezdése helyébe az alábbi rendelkezés lép:

*„(6) A polgármester, az alpolgármesterek és a képviselők rendelkezésére álló keret terhére nyújtott támogatási szerződések tartalmára az (5) bekezdésben foglaltak az irányadók. Ezen keretek terhére kötelezettséget vállalni 2019. november 30-ig lehet. Ezen keretekből adott támogatás kedvezményezettjei vonatkozásában a 24.§. (5) bekezdésében foglaltak az irányadók*.”

1. A Rendelet 17.§ (9) bekezdése helyébe az alábbi rendelkezés lép:

*„(9) A támogatásban részesülő szervezetek, illetve magánszemélyek – a (11) bekezdésben foglal kivétellel – kötelesek a támogatásról a jóváhagyó önkormányzati testület számára legkésőbb tárgyévet követő év január 31-ig elszámolást benyújtani. Gazdasági társaságok esetében az elszámolás benyújtásának határideje tárgyévet követő év május 31. A Képviselő-testület, a polgármester, az alpolgármesterek, valamint, a képviselői keretből nyújtott támogatásokhoz kapcsolódó elszámolást a Pénzügyi és Költségvetési Igazgatóság, a bizottságok által jóváhagyott támogatásokhoz kapcsolódó elszámolást pedig a bizottság feladatköréhez kapcsolódó igazgatóság felé kell teljesíteni. Amennyiben a támogatásban részesülő a támogatással nem számol el, részére újabb támogatás nem állapítható meg.”*

1. A Rendelet 17.§ (11) bekezdése helyébe az alábbi rendelkezés lép:

*„(11) Az éves szinten számított 1.000.000 Ft feletti önkormányzati támogatásban részesült szervezet a (9) bekezdésben meghatározott elszámolása mellé tájékoztató jelleggel köteles csatolni a tárgyévről elkészített és közzétett pénzügyi beszámolóját is. Ezen szervezetek elszámolásukat tárgyévet követő év május 31-ig kötelesek az önkormányzat felé benyújtani.”*

1. A Rendelet 24.§ (5) bekezdése helyébe az alábbi rendelkezés lép:

*„(5) A képviselő – amennyiben a keretet, vagy annak egy részét rendezvények, vagy programok támogatására, eszközvásárlásra, illetve pályázati önerőhöz kapcsolódó támogatásra kívánja felhasználni – csak az Önkormányzat közigazgatási területén működő intézményt, kizárólag önkormányzati tulajdonban lévő, nonprofit gazdasági társaságot és – az alapítvány kivételével – olyan civil szervezetet támogathat, amelynek létesítő okirata tartalmazza, hogy közvetlen politikai tevékenységet nem folytat, szervezete pártoktól független, és azoknak anyagi támogatást nem nyújt.”*

**5.§**

A Rendelet kihirdetését követő napon lép hatályba, és hatályba lépését követő napon hatályát veszti.

**Hiesz György Dr. Kozma Katalin**

**polgármester jegyző**

**\* *A Képviselő-testület a rendeletet 2019. április 25-i ülésén fogadta el.***